title: Regulamentul de punere în aplicare (UE) 2017/2310 al Comisiei din 13 decembrie 2017 de deschidere, pentru anul 2018, a unui contingent tarifar aplicabil importurilor în Uniune de anumite mărfuri originare din Norvegia și rezultate din prelucrarea produselor agricole prevăzute în Regulamentul (UE) nr. 510/2014 al Parlamentului European și al Consiliului

text:
               14.12.2017

               RO

               Jurnalul Oficial al Uniunii Europene

               L 331/36

         REGULAMENTUL DE PUNERE ÎN APLICARE (UE) 2017/2310 AL COMISIEI
   din 13 decembrie 2017
   de deschidere, pentru anul 2018, a unui contingent tarifar aplicabil importurilor în Uniune de anumite mărfuri originare din Norvegia și rezultate din prelucrarea produselor agricole prevăzute în Regulamentul (UE) nr. 510/2014 al Parlamentului European și al Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 510/2014 al Parlamentului European și al Consiliului din 16 aprilie 2014 de stabilire a regimului comercial aplicabil anumitor mărfuri rezultate din transformarea produselor agricole și de abrogare a Regulamentelor (CE) nr. 1216/2009 și (CE) nr. 614/2009 ale Consiliului (1), în special articolul 16 alineatul (1) litera (a),
   având în vedere Decizia 2004/859/CE a Consiliului din 25 octombrie 2004 privind încheierea unui acord sub forma unui schimb de scrisori între Comunitatea Europeană și Regatul Norvegiei referitor la Protocolul nr. 2 la Acordul bilateral de liber schimb între Comunitatea Economică Europeană și Regatul Norvegiei (2), în special articolul 3,
   întrucât:

               (1)

               Protocolul nr. 2 la Acordul între Comunitatea Economică Europeană și Regatul Norvegiei din 14 mai 1973 (3) (denumit în continuare „Acordul bilateral de liber schimb dintre Comunitatea Economică Europeană și Regatul Norvegiei”) și Protocolul nr. 3 la Acordul privind SEE (4) stabilesc regimurile comerciale care se aplică anumitor produse agricole și produse agricole prelucrate între părțile contractante.

               (2)

               Protocolul nr. 3 la Acordul privind SEE prevede o taxă vamală zero aplicabilă apelor cu adaos de zahăr sau de alți îndulcitori sau aromatizate, clasificate la codul NC 2202 10 00, precum și altor băuturi nealcoolice care nu conțin produse de la pozițiile 0401-0404 sau grăsimi obținute din produse de la pozițiile 0401-0404, clasificate la codurile NC 2202 91 00 și 2202 99.

               (3)

               Taxa vamală zero a UE aplicabilă apelor și celorlalte băuturi în cauză a fost suspendată temporar pentru Norvegia, pentru o perioadă nelimitată, prin Acordul sub forma unui schimb de scrisori între Comunitatea Europeană și Regatul Norvegiei privind Protocolul nr. 2 la Acordul bilateral de liber schimb între Comunitatea Economică Europeană și Regatul Norvegiei (5) (denumit în continuare „Acordul sub forma unui schimb de scrisori”), aprobat prin Decizia 2004/859/CE. În conformitate cu Acordul sub forma unui schimb de scrisori, importurile scutite de taxe vamale de mărfuri încadrate la codurile NC 2202 10 00, ex 2202 91 00 și ex 2202 99 originare din Norvegia sunt permise numai în limitele unui contingent scutit de taxe vamale. Pentru importurile care depășesc contingentul alocat trebuie achitată o taxă.

               (4)

               Regulamentul de punere în aplicare (UE) 2016/2034 al Comisiei (6) a deschis un contingent tarifar pentru anul 2017 la importul în Uniune de mărfuri încadrate la codurile NC 2202 10 00, ex 2202 91 00 și ex 2202 99 originare din Norvegia.

               (5)

               Acordul sub forma unui schimb de scrisori prevede că, în cazul în care contingentul tarifar sus-menționat a fost epuizat până la data de 31 octombrie a anului 2017, contingentul tarifar aplicabil începând cu data de 1 ianuarie a anului următor va fi mărit cu 10 %. Conform datelor furnizate Comisiei, contingentul anual pentru 2017 pentru apele și băuturile în cauză, deschis prin Regulamentul de punere în aplicare (UE) 2016/2034, a fost epuizat la 5 septembrie 2017.

               (6)

               Din acest motiv, pentru apele și băuturile în cauză, de la 1 ianuarie la 31 decembrie 2018, trebuie deschis un contingent tarifar mărit, în conformitate cu Acordul sub forma unui schimb de scrisori. Contingentul anual deschis pentru 2017 prin Regulamentul de punere în aplicare (UE) 2016/2034 a avut un volum de 17,303 milioane de litri. Prin urmare, contingentul pentru 2018 va fi deschis pentru un volum cu 10 % mai mare, adică de 19,033 milioane de litri.

               (7)

               Regulamentul de punere în aplicare (UE) 2015/2447 al Comisiei (7) prevede norme de gestionare a contingentelor tarifare. Contingentul tarifar deschis prin prezentul regulament ar trebui să fie gestionat în conformitate cu normele respective.

               (8)

               Măsurile prevăzute în prezentul regulament sunt conforme cu avizul Comitetului pentru probleme orizontale referitoare la comerțul cu produse agricole prelucrate care nu sunt cuprinse în anexa I,

         ADOPTĂ PREZENTUL REGULAMENT:
   Articolul 1
   (1)   De la 1 ianuarie până la 31 decembrie 2018, contingentul tarifar scutit de taxe vamale prezentat în anexă este deschis pentru mărfurile originare din Norvegia care sunt enumerate în anexa respectivă, în condițiile specificate în aceasta.
   (2)   Regulile de origine stabilite în Protocolul nr. 3 la Acordul dintre Comunitatea Economică Europeană și Regatul Norvegiei din 14 mai 1973 se aplică mărfurilor enumerate în anexa la prezentul regulament.
   (3)   Pentru cantitățile importate care depășesc volumul contingentului prevăzut în anexă, se aplică o taxă preferențială de 0,047 EUR/litru.
   Articolul 2
   Contingentul tarifar scutit de taxe vamale prevăzut la articolul 1 alineatul (1) se gestionează de către Comisie în conformitate cu articolele 49-54 din Regulamentul de punere în aplicare (UE) 2015/2447.
   Articolul 3
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   Se aplică de la 1 ianuarie 2018.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 decembrie 2017.

            Pentru Comisie

            Președintele

         Jean-Claude JUNCKER

      (1)  JO L 150, 20.5.2014, p. 1.

      (2)  JO L 370, 17.12.2004, p. 70.

      (3)  JO L 171, 27.6.1973, p. 2.

      (4)  JO L 1, 3.1.1994, p. 3.

      (5)  JO L 370, 17.12.2004, p. 72.

      (6)  Regulamentul de punere în aplicare (UE) 2016/2034 al Comisiei din 21 noiembrie 2016 de deschidere, pentru anul 2017, a unui contingent tarifar aplicabil importurilor în Uniune de anumite mărfuri originare din Norvegia și rezultate din prelucrarea produselor agricole prevăzute în Regulamentul (UE) nr. 510/2014 al Parlamentului European și al Consiliului (JO L 314, 21.11.2016, p. 4).

      (7)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).

      ANEXĂ

         Contingent tarifar scutit de taxe vamale pentru 2018 aplicabil importurilor în Uniune de anumite mărfuri originare din Norvegia

                     Nr. de ordine

                     Cod NC

                     Cod TARIC

                     Descrierea mărfurilor

                     Volumul contingentului

                  09.0709

                  2202 10 00

                              —

                              Ape, inclusiv ape minerale și ape gazeificate, care conțin zahăr sau alți îndulcitori sau aromatizate

                  19,033 milioane de litri

                  ex 2202 91 00

                  10

                              —

                              Bere fără alcool care conține zahăr

                  ex 2202 99 11

                  11
                  19

                              —

                              Băuturi pe bază de soia cu un conținut de proteine de minimum 2,8 % din greutate care conțin zahăr (zaharoză sau zahăr invertit)

                  ex 2202 99 15

                  11
                  19

                              —

                              Băuturi pe bază de soia cu un conținut de proteine mai mic de 2,8 % din greutate; – băuturi pe bază de fructe cu coajă lemnoasă de la capitolul 8, cereale de la capitolul 10 sau semințe de la capitolul 12 și care conțin zahăr (zaharoză sau zahăr invertit)

                  ex 2202 99 19

                  11
                  19

                              —

                              Alte băuturi nealcoolice care conțin zahăr (zaharoză sau zahăr invertit)


title: Regulamentul de punere în aplicare (UE) 2017/2311 al Comisiei din 13 decembrie 2017 de stabilirea a mediei ponderate a tarifelor maxime de terminare a apelurilor mobile din întreaga Uniune și de abrogare a Regulamentului de punere în aplicare (UE) 2016/2292 (Text cu relevanță pentru SEE. )

text:
               14.12.2017

               RO

               Jurnalul Oficial al Uniunii Europene

               L 331/39

         REGULAMENTUL DE PUNERE ÎN APLICARE (UE) 2017/2311 AL COMISIEI
   din 13 decembrie 2017
   de stabilirea a mediei ponderate a tarifelor maxime de terminare a apelurilor mobile din întreaga Uniune și de abrogare a Regulamentului de punere în aplicare (UE) 2016/2292
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 531/2012 al Parlamentului European și al Consiliului din 13 iunie 2012 privind roamingul în rețelele publice de comunicații mobile în interiorul Uniunii (1), în special articolul 6e alineatul (2),
   întrucât:

               (1)

               În conformitate cu Regulamentul (UE) nr. 531/2012, începând din 15 iunie 2017, furnizorii naționali nu ar trebui să perceapă nicio suprataxă la prețul cu amănuntul de pe piața națională pentru clienții serviciilor de roaming din orice stat membru, pentru niciun apel în roaming reglementat primit, în limitele permise de politica unei utilizări rezonabile.

               (2)

               Regulamentul (UE) nr. 531/2012 permite furnizorilor naționali să aplice, după 15 iunie 2017, o suprataxă la prețul cu amănuntul de pe piața națională pentru utilizarea de servicii de roaming cu amănuntul reglementate care depășesc limitele stabilite în cadrul unei politici de utilizare rezonabilă.

               (3)

               Regulamentul (UE) nr. 531/2012 limitează orice suprataxă aplicată pentru primirea de apeluri în roaming reglementate la media ponderată a tarifelor maxime de terminare a apelurilor mobile din întreaga Uniune.

               (4)

               Regulamentul de punere în aplicare (UE) 2016/2292 al Comisiei (2) a stabilit media ponderată a tarifelor maxime de terminare a apelurilor mobile din întreaga Uniune care trebuie aplicate în 2017 pe baza valorilor datelor în cauză de la 1 iulie 2016.

               (5)

               Organismul Autorităților Europene de Reglementare în Domeniul Comunicațiilor Electronice a furnizat Comisiei informații actualizate colectate de la autoritățile naționale de reglementare ale statelor membre cu privire la nivelul maxim al tarifelor de terminare a apelurilor în rețelele mobile pe care le-au aplicat, în conformitate cu articolele 7 și 16 din Directiva 2002/21/CE a Parlamentului European și a Consiliului (3) și cu articolul 13 din Directiva 2002/19/CE a Parlamentului European și a Consiliului (4), pe fiecare piață națională cu ridicata pentru terminarea apelurilor de voce în rețelele individuale de telefonie mobilă și la numărul total de abonați din statele membre.

               (6)

               În temeiul Regulamentului (UE) nr. 531/2012, Comisia a calculat media ponderată a tarifelor maxime de terminare a apelurilor în rețelele mobile din întreaga Uniune prin: (i) înmulțirea tarifului maxim de terminare a apelurilor mobile permis într-un anumit stat membru cu numărul total al abonaților din acel stat membru, (ii) adunarea rezultatelor obținute din această înmulțire pentru toate statele membre și (iii) împărțirea totalului obținut la numărul total de abonați din toate statele membre, pe baza valorilor datelor de la 1 iulie 2017. Pentru statele membre care nu fac parte din zona euro, cursul de schimb relevant este media pentru al doilea trimestru din 2017 obținută din baza de date a Băncii Centrale Europene.

               (7)

               În consecință, este necesar să se actualizeze valoarea mediei ponderate a tarifelor maxime de terminare a apelurilor în rețelele mobile din întreaga Uniune prevăzute în Regulamentul de punere în aplicare (UE) 2016/2292.

               (8)

               Prin urmare, Regulamentul de punere în aplicare (UE) 2016/2292 ar trebui abrogat.

               (9)

               În temeiul Regulamentului (UE) nr. 531/2012, Comisia trebuie să revizuiască anual media ponderată a tarifelor maxime de terminare a apelurilor mobile din întreaga Uniune.

               (10)

               Măsurile prevăzute de prezentul regulament sunt conforme cu avizul Comitetului pentru comunicații,

         ADOPTĂ PREZENTUL REGULAMENT:
   Articolul 1
   Media ponderată a tarifelor maxime de terminare a apelurilor mobile în întreaga Uniune este stabilită la 0,0091 EUR pe minut.
   Articolul 2
   Regulamentul de punere în aplicare (UE) 2016/2292 se abrogă.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 decembrie 2017.

            Pentru Comisie

            Președintele

         Jean-Claude JUNCKER

      (1)  JO L 172, 30.6.2012, p. 10.

      (2)  Regulamentul de punere în aplicare (UE) 2016/2292 al Comisiei din 16 decembrie 2016 de stabilirea a mediei ponderate a tarifelor maxime de terminare a apelurilor mobile din întreaga Uniune și de abrogare a Regulamentului de punere în aplicare (UE) 2015/2352 (JO L 344, 17.12.2016, p. 77).

      (3)  Directiva 2002/21/CE a Parlamentului European și a Consiliului din 7 martie 2002 privind un cadru de reglementare comun pentru rețelele și serviciile de comunicații electronice (Directiva-cadru) (JO L 108, 24.4.2002, p. 33).

      (4)  Directiva 2002/19/CE a Parlamentului European și a Consiliului din 7 martie 2002 privind accesul la rețelele de comunicații electronice și la infrastructura asociată, precum și interconectarea acestora (Directiva privind accesul) (JO L 108, 24.4.2002, p. 7).


title: Regulamentul de punere în aplicare (UE) 2017/2313 al Comisiei din 13 decembrie 2017 de stabilire a specificațiilor privind formatul pașaportului fitosanitar pentru circulația pe teritoriul Uniunii și al pașaportului fitosanitar pentru introducerea și circulația în interiorul unei zone protejate

text:
               14.12.2017

               RO

               Jurnalul Oficial al Uniunii Europene

               L 331/44

         REGULAMENTUL DE PUNERE ÎN APLICARE (UE) 2017/2313 AL COMISIEI
   din 13 decembrie 2017
   de stabilire a specificațiilor privind formatul pașaportului fitosanitar pentru circulația pe teritoriul Uniunii și al pașaportului fitosanitar pentru introducerea și circulația în interiorul unei zone protejate
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) 2016/2031 al Parlamentului European și al Consiliului din 26 octombrie 2016 privind măsurile de protecție împotriva organismelor dăunătoare plantelor, de modificare a Regulamentelor (UE) nr. 228/2013, (UE) nr. 652/2014 și (UE) nr. 1143/2014 ale Parlamentului European și ale Consiliului și de abrogare a Directivelor 69/464/CEE, 74/647/CEE, 93/85/CEE, 98/57/CE, 2000/29/CE, 2006/91/CE și 2007/33/CE ale Consiliului (1), în special articolul 83 alineatul (7),
   întrucât:

               (1)

               Articolul 83 alineatul (7) din Regulamentul (UE) 2016/2031 împuternicește Comisia să adopte specificațiile privind formatul pașaportului fitosanitar pentru circulația pe teritoriul Uniunii și al pașapoartelor fitosanitare pentru introducerea și circulația în interiorul unei zone protejate. Pentru asigurarea unei vizibilități și lizibilități optimale, este important ca pașapoartele fitosanitare să aibă un format standardizat. Acest lucru asigură, de asemenea, diferențierea clară a pașapoartelor fitosanitare de alte informații sau etichete.

               (2)

               Din cauza diferențelor în ceea ce privește dimensiunea și caracteristicile plantelor, ale produselor vegetale sau ale altor obiecte pentru care este necesar un pașaport fitosanitar, ar trebui asigurat un anumit grad de flexibilitate în ceea ce privește specificațiile privind formatul pașapoartelor fitosanitare. Prin urmare, în cadrul fiecărei categorii de pașapoarte fitosanitare stabilite în părțile A-D din anexă, ar trebui să fie disponibile diferite modele alternative care să permită să se țină cont de aceste diferențe dintre plante, produse vegetale sau alte obiecte pentru care este necesar un pașaport fitosanitar. De asemenea, modelele respective nu ar trebui să prevadă în mod specific dimensiunea pașapoartelor fitosanitare, utilizarea unei borduri, dimensiunea elementelor și caracterele utilizate.

               (3)

               Elementele pașaportului fitosanitar ar trebui să fie aranjate în cadrul unei forme dreptunghiulare sau pătrate și ar trebui să fie clar delimitate de orice alt element scris sau imagine printr-o bordură sau în alt mod. După cum a arătat experiența, este important să fie îmbunătățită vizibilitatea pașapoartelor fitosanitare și diferențierea lor de orice alte informații sau etichete.

               (4)

               Din motive de certitudine juridică, prezentul regulament ar trebui să se aplice de la aceeași dată ca și Regulamentul (UE) 2016/2031.

               (5)

               Multe plante, produse vegetale și alte obiecte pentru care pașapoartele fitosanitare vor fi eliberate în conformitate Directiva 92/105/CEE a Comisiei (2) înainte de data aplicării prezentului regulament se vor găsi în continuare pe piață sau vor circula după acea dată. Întrucât nu există niciun risc de sănătate care să necesite schimbarea imediată a specificațiilor privind formatul, pașapoartele fitosanitare eliberate înainte de 14 decembrie 2019 ar trebui să rămână valabile până la 14 decembrie 2023.

               (6)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Modelele pentru pașapoartele fitosanitare
   (1)   Pașapoartele fitosanitare pentru circulația pe teritoriul Uniunii respectă unul dintre modelele prevăzute în partea A din anexă.
   (2)   Pașapoartele fitosanitare pentru introducerea și circulația în interiorul unei zone protejate respectă unul dintre modelele prevăzute în partea B din anexă.
   (3)   Pașapoartele fitosanitare pentru circulația pe teritoriul Uniunii, combinate cu o etichetă de certificare în conformitate cu articolul 83 alineatul (5) al doilea paragraf din Regulamentul (UE) 2016/2031, respectă unul dintre modelele prevăzute în partea C din anexă.
   (4)   Pașapoartele fitosanitare pentru introducerea și circulația în interiorul unei zone protejate, combinate cu o etichetă de certificare în conformitate cu articolul 83 alineatul (5) al treilea paragraf din Regulamentul (UE) 2016/2031, respectă unul dintre modelele prevăzute în partea D din anexă.
   Articolul 2
   Cerințele privind elementele pașapoartelor fitosanitare
   Elementele pașaportului fitosanitar, astfel cum sunt stabilite în anexa VII la Regulamentul (UE) 2016/2031, sunt aranjate în cadrul unei forme dreptunghiulare sau pătrate și sunt lizibile fără a fi necesar un ajutor vizual.
   Ele pot fi delimitate printr-o bordură sau separate altfel în mod clar de orice element scris sau imagine, astfel încât să fie ușor vizibile și clar diferențiate.
   Articolul 3
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Data aplicării
   Prezentul regulament se aplică începând de la 14 decembrie 2019.
   Pașapoartele fitosanitare eliberate înainte de 14 decembrie 2019 în conformitate cu Directiva 92/105/CEE rămân valabile până la 14 decembrie 2023.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 decembrie 2017.

            Pentru Comisie

            Președintele

         Jean-Claude JUNCKER

      (1)  JO L 317, 23.11.2016, p. 4.

      (2)  Directiva 92/105/CEE a Comisiei din 3 decembrie 1992 de stabilire a unui grad de standardizare pentru pașapoartele fitosanitare utilizate pentru circulația anumitor plante, produse sau alte obiecte vegetale în cadrul Comunității și de stabilire a procedurilor detaliate de eliberare a acestor pașapoarte și a condițiilor și procedurilor detaliate de înlocuire (JO L 4, 8.1.1993, p. 22).

      ANEXĂ
      Specificații tehnice: Dimensiunea pașapoartelor fitosanitare, utilizarea unei borduri, dimensiunea elementelor și caracterele utilizate în modele sunt date doar cu titlu de exemplu.
      Drapelul Uniunii poate fi imprimat color sau alb-negru, cu stele albe pe fundal negru sau invers.
      Legendă

                  1.

                  Cuvintele „Plant Passport” sau „Plant Passport – PZ” în limba engleză și, dacă este cazul, într-o altă limbă oficială a Uniunii, separate printr-o bară oblică.

                  2.

                  Denumirea botanică sau denumirile botanice a(le) speciei (speciilor) de plante sau a(le) taxonului (taxonilor) respectiv(i), în cazul plantelor și produselor vegetale, sau, după caz, numele obiectului în cauză și, opțional, numele soiului.

                  3.

                  Codul format din două litere indicat în standardul ISO 3166-1-alpha-2 (1), menționat la articolul 67 litera (a) din Regulamentul (UE) 2016/2031, pentru statul membru în care este înregistrat operatorul profesional care eliberează pașaportul fitosanitar.

                  4.

                  Numărul național de înregistrare al operatorului profesionist în cauză, în format alfabetic, numeric sau alfanumeric.

                  5.

                  După caz, codul de trasabilitate al plantei, al produsului vegetal sau al altui obiect în cauză.

                  6.

                  După caz, codul de bare unic, codul QR, holograma, cipul sau orice alt suport de date, care completează codul de trasabilitate.

                  7.

                  După caz, codul format din două litere indicat în standardul ISO 3166-1-alpha-2, menționat la articolul 67 litera (a) din Regulamentul (UE) 2016/2031, pentru statul membru sau statele membre de origine.

                  8.

                  După caz, numele țării/țărilor terțe de origine sau codul aferent format din două litere indicat în standardul ISO 3166-1-alpha-2.

                  9.

                  Denumirea științifică a dăunătorului (dăunătorilor) de carantină pentru zone protejate sau, alternativ, codurile atribuite în mod specific acestor dăunători, menționate la articolul 32 alineatul (3) din Regulamentul (UE) 2016/2031.

                  10.

                  Informațiile necesare pentru eticheta oficială pentru semințe sau alt material de reproducere, astfel cum se menționează respectiv la articolul 10 alineatul (1) din Directiva 66/401/CEE a Consiliului (2), la articolul 10 alineatul (1) din Directiva 66/402/CEE a Consiliului (3), la articolul 10 alineatul (1) din Directiva 68/193/CEE a Consiliului (4), la articolul 12 din Directiva 2002/54/CE a Consiliului (5), la articolul 28 alineatul (1) din Directiva 2002/55/CE a Consiliului (6), la articolul 13 alineatul (1) din Directiva 2002/56/CE a Consiliului (7), la articolul 12 alineatul (1) din Directiva 2002/57/CE a Consiliului (8), sau eticheta pentru materiale de prebază, de bază ori certificate, astfel cum se menționează la articolul 9 alineatul (1) litera (b) din Directiva 2008/90/CE a Consiliului (9).

         PARTEA A

         Modele de pașapoarte fitosanitare pentru circulația pe teritoriul Uniunii, menționate la articolul 1 alineatul (1)

         PARTEA B

         Modele de pașapoarte fitosanitare pentru introducerea și circulația în interiorul unei zone protejate, menționate la articolul 1 alineatul (2)

         PARTEA C

         Modele de pașapoarte fitosanitare pentru circulația pe teritoriul Uniunii, combinate cu o etichetă de certificare, menționate la articolul 1 alineatul (3)

         PARTEA D

         Modele de pașapoarte fitosanitare pentru introducerea și circulația în interiorul unei zone protejate, combinate cu o etichetă de certificare, menționate la articolul 1 alineatul (4)

         (1)  ISO 3166-1:2006, Coduri pentru reprezentarea numelor de țări și a subdiviziunilor acestora – Partea 1: Codurile țărilor. Organizația Internațională de Standardizare, Geneva.

         (2)  Directiva 66/401/CEE a Consiliului din 14 iunie 1966 privind comercializarea semințelor de plante furajere (JO 125, 11.7.1966, p. 2298/66).

         (3)  Directiva 66/402/CEE a Consiliului din 14 iunie 1966 privind comercializarea semințelor de cereale (JO 125, 11.7.1966, p. 2309/66).

         (4)  Directiva 68/193/CEE a Consiliului din 9 aprilie 1968 privind comercializarea materialului pentru înmulțirea vegetativă a viței-de-vie (JO L 93, 17.4.1968, p. 15).

         (5)  Directiva 2002/54/CE a Consiliului din 13 iunie 2002 privind comercializarea semințelor de sfeclă (JO L 193, 20.7.2002, p. 2).

         (6)  Directiva 2002/55/CE a Consiliului din 13 iunie 2002 privind comercializarea semințelor de legume (JO L 193, 20.7.2002, p. 33).

         (7)  Directiva 2002/56/CE a Consiliului din 13 iunie 2002 privind comercializarea cartofilor de sămânță (JO L 193, 20.7.2002, p. 60).

         (8)  Directiva 2002/57/CE a Consiliului din 13 iunie 2002 privind comercializarea semințelor de plante oleaginoase și pentru fibre (JO L 193, 20.7.2002, p. 74).

         (9)  Directiva 2008/90/CE a Consiliului din 29 septembrie 2008 privind comercializarea materialului de înmulțire și plantare fructifer destinat producției de fructe (JO L 267, 8.10.2008, p. 8).


title: Regulamentul de punere în aplicare (UE) 2017/2324 al Comisiei din 12 decembrie 2017 de reînnoire a aprobării substanței active glifosat, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE. )

text:
               15.12.2017

               RO

               Jurnalul Oficial al Uniunii Europene

               L 333/10

         REGULAMENTUL DE PUNERE ÎN APLICARE (UE) 2017/2324 AL COMISIEI
   din 12 decembrie 2017
   de reînnoire a aprobării substanței active glifosat, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 20 alineatul (1),
   întrucât:

               (1)

               Directiva 2001/99/CE a Comisiei (2) a inclus glifosatul ca substanță activă în anexa I la Directiva 91/414/CEE a Consiliului (3).

               (2)

               Substanțele active incluse în anexa I la Directiva 91/414/CEE se consideră a fi fost aprobate în temeiul Regulamentului (CE) nr. 1107/2009 și sunt menționate în partea A din anexa la Regulamentul de punere în aplicare (UE) nr. 540/2011 al Comisiei (4).

               (3)

               Aprobarea substanței active glifosat, în condițiile stabilite în partea A din anexa la Regulamentul de punere în aplicare (UE) nr. 540/2011, expiră la 15 decembrie 2017.

               (4)

               O cerere de reînnoire a includerii substanței active glifosat în anexa I la Directiva 91/414/CEE a fost depusă în conformitate cu articolul 4 din Regulamentul (UE) nr. 1141/2010 al Comisiei (5), în termenul prevăzut la articolul respectiv.

               (5)

               Solicitantul a transmis dosarele suplimentare necesare în conformitate cu articolul 9 din Regulamentul (UE) nr. 1141/2010. Statul membru raportor a constatat că cererea este completă.

               (6)

               Statul membru raportor, în colaborare cu statul membru coraportor, a întocmit un raport de evaluare a reînnoirii, pe care l-a transmis, la data de 20 decembrie 2013, Autorității Europene pentru Siguranța Alimentară (denumită în continuare „autoritatea”) și Comisiei.

               (7)

               Autoritatea a comunicat solicitantului și statelor membre raportul de evaluare a reînnoirii aprobării, în vederea formulării de observații, și a transmis Comisiei observațiile primite. Autoritatea a pus dosarul rezumativ suplimentar și la dispoziția publicului.

               (8)

               Ca urmare a constatărilor Agenției Internaționale pentru Cercetare în Domeniul Cancerului publicate la 20 martie 2015 referitoare la potențialul cancerigen al glifosatului, la 29 aprilie 2015 Comisia a mandatat autoritatea să revizuiască informațiile care stau la baza respectivelor constatări și să le includă în concluziile sale până la 13 august 2015.

               (9)

               Pentru a permite o evaluare corespunzătoare a informațiilor (6) transmise de Agenția Internațională pentru Cercetare în Domeniul Cancerului și a numărului extraordinar de ridicat de observații primite din partea statelor membre și a publicului larg, Comisia a prelungit termenul-limită pentru transmiterea concluziilor autorității până la data de 30 octombrie 2015.

               (10)

               La 30 octombrie 2015 (7), autoritatea a comunicat Comisiei concluziile sale cu privire la probabilitatea ca glifosatul să îndeplinească criteriile de aprobare prevăzute la articolul 4 din Regulamentul (CE) nr. 1107/2009. La 28 ianuarie 2016, Comisia a prezentat proiectul de raport de examinare referitor la glifosat Comitetului permanent pentru plante, animale, produse alimentare și hrană pentru animale.

               (11)

               Solicitantului i s-a oferit posibilitatea de a prezenta observații pe marginea proiectului raportului de examinare.

               (12)

               Discuțiile purtate la 18 și 19 mai 2016 în cadrul Comitetului permanent pentru plante, animale, produse alimentare și hrană pentru animale au arătat că, în situația specifică a glifosatului, o serie de state membre, în calitate de responsabili cu gestionarea riscurilor, au considerat că este necesar să se obțină avizul Comitetului pentru evaluarea riscurilor din cadrul Agenției Europene pentru Produse Chimice (denumită în continuare „agenția”) cu privire la clasificarea armonizată în ceea ce privește carcinogenicitatea glifosatului înainte de luarea unei decizii cu privire la reînnoirea aprobării, întrucât un astfel de aviz ar putea fi relevant pentru aprobarea pe baza criteriilor prevăzute în Regulamentul (CE) nr. 1107/2009.

               (13)

               Eventuala reînnoire a aprobării glifosatului a fost discutată, de asemenea, pe larg în afara Comitetului permanent pentru plante, animale, produse alimentare și hrană pentru animale. La 13 aprilie 2016 (8) și la 24 octombrie 2017 (9), Parlamentul European a adoptat rezoluții cu privire la diferitele proiecte de regulamente de punere în aplicare ale Comisiei de reînnoire a aprobării substanței active glifosat, iar la 6 octombrie 2017 Comisia Europeană a primit în mod oficial o inițiativă cetățenească europeană (European Citizens' Initiative, ECI) (10), care a satisfăcut cerințele stabilite și care făcea trimitere în mod special la glifosat într-unul dintre cele trei obiective ale sale, inițiativa fiind susținută de semnăturile validate a cel puțin un milion de cetățeni europeni din peste șapte state membre.

               (14)

               Întrucât a fost considerat necesar avizul Comitetului pentru evaluarea riscurilor al agenției referitor la clasificarea armonizată a glifosatului în ceea ce privește carcinogenicitatea acestuia, la data de 17 martie 2016 statul membru raportor a transmis un dosar în conformitate cu articolul 37 din Regulamentul (CE) nr. 1272/2008 al Parlamentului European și al Consiliului (11), inclusiv în ceea ce privește clasa de pericol din punct de vedere al carcinogenicității. Având în vedere timpul necesar pentru a evalua un astfel de dosar, perioada de aprobare a substanței active a fost prelungită, prin Regulamentul de punere în aplicare (UE) 2016/1056 al Comisiei (12), până la 6 luni de la data primirii de către Comisie a avizului emis de Comitetul pentru evaluarea riscurilor din cadrul agenției, dar în orice caz până la data de 31 decembrie 2017, cel târziu. Între timp, prin Regulamentul de punere în aplicare (UE) 2016/1313 al Comisiei (13), au fost modificate condițiile de aprobare a substanței active în lumina noilor cunoștințe științifice și tehnice.

               (15)

               Comitetul de evaluare a riscurilor din cadrul agenției a adoptat un aviz (14) la 15 martie 2017 și l-a transmis Comisiei la 15 iunie 2017. Comisia a publicat un aviz (15) prin care a confirmat data primirii acestuia în Jurnalul Oficial al Uniunii Europene la 28 iunie 2017. În avizul său, Comitetul pentru evaluarea riscurilor al agenției a concluzionat prin consens că, judecând pe baza informațiilor disponibile în prezent, nu este justificată nicio clasificare a gradului de pericol din punct de vedere al carcinogenicității în ceea ce privește glifosatul.

               (16)

               În concluziile sale din octombrie 2015, autoritatea a semnalat lipsa de date care să permită excluderea potențialei activități endocrine observată în cadrul unui studiu. Datele pertinente au devenit disponibile prea târziu pentru a putea fi incluse în evaluarea inter pares. La 27 septembrie 2016, Comisia a cerut autorității să evalueze informațiile suplimentare respective. La 7 septembrie 2017 (16), autoritatea a comunicat Comisiei concluziile sale cu privire la proprietățile potențial generatoare de tulburări endocrine ale glifosatului. În concluziile sale, autoritatea a confirmat faptul că problema lipsei de date a fost soluționată în mod corespunzător, întrucât analiza dovezilor existente indică faptul că glifosatul nu are proprietăți care afectează sistemul endocrin prin acțiunea estrogenului, androgenului, tiroidei sau steroidogenezei, pe baza unei cantități considerabile de date existente în domeniul toxicologiei. Studiile ecotoxicologice disponibile nu au contrazis această concluzie.

               (17)

               Cu privire la una sau la mai multe utilizări reprezentative ale cel puțin unui produs de protecție a plantelor care conține substanța activă glifosat, s-a constatat îndeplinirea criteriilor de aprobare prevăzute la articolul 4 din Regulamentul (CE) nr. 1107/2009. Prin urmare, se consideră că respectivele criterii de aprobare sunt îndeplinite.

               (18)

               În consecință, este adecvat să se reînnoiască aprobarea glifosatului.

               (19)

               Cu toate că există deja un număr mare de informații cu privire la substanța activă glifosat care au fost evaluate conducând la concluzia că aprobarea substanței active glifosat ar trebui să fie reînnoită, noi informații privind glifosatul sunt publicate într-un ritm excepțional de rapid, în comparație cu alte substanțe active. Prin urmare, posibilitățile unor evoluții viitoare rapide pe plan științific și tehnologic ar trebui să fie luate în considerare la momentul luării deciziei privind durata perioadei de aprobare a glifosatului, ținând seama, de asemenea, de faptul că glifosatul este unul dintre cele mai frecvent folosite erbicide din Uniune.

               (20)

               În lumina acestor specificități și a altor factori legitimi menționați în considerentele de mai sus și ținând seama de necesitatea de a asigura un nivel de siguranță și de protecție conform cu nivelul ridicat de protecție urmărit în cadrul Uniunii, dintr-o perspectivă a gestionării riscurilor este adecvat să se prevadă o reînnoire a aprobării glifosatului pentru o perioadă de cinci ani, garantându-se reevaluarea prioritară a glifosatului în raport cu alte substanțe active.

               (21)

               În conformitate cu articolul 14 alineatul (1) coroborat cu articolul 6 din Regulamentul (CE) nr. 1107/2009 și având în vedere cunoștințele științifice și tehnice actuale, este necesară includerea anumitor condiții și restricții.

               (22)

               În conformitate cu articolul 20 alineatul (3) din Regulamentul (CE) nr. 1107/2009 coroborat cu articolul 13 alineatul (4) din același regulament, anexa la Regulamentul de punere în aplicare (UE) nr. 540/2011 ar trebui modificată în consecință.

               (23)

               Ținând seama de faptul că aprobarea actuală a glifosatului expiră la 15 decembrie 2017, prezentul regulament ar trebui să intre în vigoare cât mai curând posibil.

               (24)

               Prezentul regulament ar trebui să se aplice începând cu ziua următoare datei de expirare a aprobării substanței active glifosat, astfel cum se menționează în considerentul 3.

               (25)

               Comitetul permanent pentru plante, animale, produse alimentare și hrană pentru animale nu a emis un aviz în termenul stabilit de președintele său. S-a considerat necesar un act de punere în aplicare, iar președintele a prezentat proiectul actului de punere în aplicare comitetului de apel în vederea unor deliberări suplimentare. Măsurile prevăzute în prezentul regulament sunt conforme cu avizul comitetului de apel,

         ADOPTĂ PREZENTUL REGULAMENT:
   Articolul 1
   Reînnoirea aprobării substanței active
   Aprobarea substanței active glifosat, astfel cum este specificată în anexa I, este reînnoită sub rezerva îndeplinirii condițiilor prevăzute în anexa respectivă.
   Articolul 2
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 3
   Intrarea în vigoare și data aplicării
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 16 decembrie 2017.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Strasbourg, 12 decembrie 2017.

            Pentru Comisie

            Președintele

         Jean-Claude JUNCKER

      (1)  JO L 309, 24.11.2009, p. 1.

      (2)  Directiva 2001/99/CE a Comisiei din 20 noiembrie 2001 de modificare a anexei I la Directiva 91/414/CEE a Consiliului privind introducerea pe piață a produselor fitosanitare în scopul includerii glifosatului și metil tifensulfuronului ca substanțe active (JO L 304, 21.11.2001, p. 14).

      (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

      (5)  Regulamentul (UE) nr. 1141/2010 al Comisiei din 7 decembrie 2010 de stabilire a procedurii de reînnoire a includerii unui al doilea grup de substanțe active în anexa I la Directiva 91/414/CEE a Consiliului și de stabilire a listei substanțelor în cauză (JO L 322, 8.12.2010, p. 10).

      (6)  IARC Monographs on the Evaluation of Carcinogenic Risks to Humans (Monografiile IARC privind evaluarea riscurilor de carcinogenicitate la om), volumul 112 (2015). Document disponibil online la adresa: www.iarc.fr.

      (7)  EFSA (Autoritatea Europeană pentru Siguranța Alimentară), 2015. Concluzia evaluării inter pares a riscului utilizării substanței active glifosat ca pesticid. EFSA Journal 2015;13(11):4302, 107 pp. doi:10.2903/j.efsa.2015.4302. Disponibil online la următoarea adresă: www.efsa.europa.eu.

      (8)  Rezoluția Parlamentului European din 13 aprilie 2016 referitoare la proiectul de regulament de punere în aplicare al Comisiei de reînnoire a aprobării substanței active glifosat, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 [D044281/01 – 2016/2624(RSP)]. Document disponibil online la adresa: http://www.europarl.europa.eu/sides/getDoc.do?pubRef=-//EP//TEXT+TA+P8-TA-2016-0119+0+DOC+XML+V0//RO.

      (9)  Rezoluția Parlamentului European din 24 octombrie 2017 privind proiectul de regulament de punere în aplicare al Comisiei de reînnoire a aprobării substanței active glifosat, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 [D053565-01 – 2017/2904(RSP)]. Document disponibil online la adresa: http://www.europarl.europa.eu/sides/getDoc.do?pubRef=-//EP//TEXT+TA+P8-TA-2017-0395+0+DOC+XML+V0//RO.

      (10)  Numărul de înregistrare atribuit de Comisie: ECI(2017)000002, disponibil online: http://ec.europa.eu/citizens-initiative/public/initiatives/successful/details/2017/000002/ro.

      (11)  Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (JO L 353, 31.12.2008, p. 1).

      (12)  Regulamentul de punere în aplicare (UE) 2016/1056 al Comisiei din 29 iunie 2016 de modificare a Regulamentului de punere în aplicare (UE) nr. 540/2011 în ceea ce privește prelungirea perioadei de aprobare a substanței active glifosat (JO L 173, 30.6.2016, p. 52).

      (13)  Regulamentul de punere în aplicare (UE) 2016/1313 al Comisiei din 1 august 2016 de modificare a Regulamentului de punere în aplicare (UE) nr. 540/2011 în ceea ce privește condițiile de aprobare a substanței active glifosat (JO L 208, 2.8.2016, p. 1).

      (14)  Agenția Europeană pentru Produse Chimice (ECHA) (2017). Avizul Comitetului pentru evaluarea riscurilor privind propunerea clasificării armonizate și a etichetării glifosatului (ISO); N-(fosfonometil)glicină (număr CE: 213-997-4; număr CAS: 1071-83-6).

      (15)  Comunicarea Comisiei referitoare la data primirii avizului privind propunerea de clasificare și etichetare armonizată la nivelul UE a glifosatului de către Comitetul pentru evaluarea riscurilor din cadrul Agenției Europene pentru Produse Chimice (JO C 204, 28.6.2017, p. 5).

      (16)  EFSA (Autoritatea Europeană pentru Siguranța Alimentară), 2017. Concluzia evaluării inter pares a riscului utilizării ca pesticid a glifosatului din punct de vedere al proprietăților care pot afecta sistemul endocrin. EFSA Journal 2017; 15(9):4979, 20 pp. https://doi.org/10.2903/j.efsa.2017.4979.

      ANEXA I

                  Denumire comună,
                  Numere de identificare

                  Denumire IUPAC

                  Puritate (1)

                  Data aprobării

                  Expirarea aprobării

                  Dispoziții specifice

                  Glifosat
                  Nr. CAS 1071-83-6
                  Nr. CIPAC 284

                  N-(fosfonometil)-glicină

                  ≥ 950 g/kg
                  Impurități:
                  Formaldehidă, mai puțin de 1 g/kg

                     N-Nitroso-glifosat, mai puțin de 1 mg/kg

                  16 decembrie 2017

                  15 decembrie 2022

                  Se pot autoriza numai utilizările ca erbicid.
                  În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului de examinare privind substanța glifosat, în special de apendicele I și II ale acestuia.
                  În cadrul acestei evaluări generale, statele membre acordă o atenție deosebită:

                              —

                              protejării apei freatice din zonele vulnerabile, în special în ceea ce privește utilizările care nu vizează culturi;

                              —

                              protejării operatorilor profesioniști și a utilizatorilor amatori;

                              —

                              riscului pentru vertebratele terestre și pentru plantele terestre nevizate;

                              —

                              riscului pentru diversitatea și abundența artropodelor și vertebratelor terestre nevizate, prin intermediul interacțiunilor trofice;

                              —

                              respectării bunelor practici agricole în cadrul utilizărilor anterioare recoltării.

                        Condițiile de utilizare trebuie să cuprindă măsuri de atenuare a riscurilor, după caz.
                  Statele membre se asigură de faptul că utilizarea produselor de protecție a plantelor care conțin glifosat este redusă la minimum în zonele specifice enumerate la articolul 12 litera (a) din Directiva 2009/128/CE.
                  Statele membre garantează echivalența dintre specificațiile materialului tehnic fabricat în scop comercial și cele ale materialului de testare utilizat în studiile toxicologice.
                  Statele membre se asigură că produsele de protecție a plantelor care conțin glifosat nu conțin coformulantul polioxietilenamină (nr. CAS 61791-26-2).

         (1)  Detalii suplimentare privind identitatea și specificațiile substanței active se află în raportul de reexaminare.

      ANEXA II
      Anexa la Regulamentul de punere în aplicare (UE) nr. 540/2011 se modifică după cum urmează:

                  1.

                  În partea A, rubrica 25 referitoare la glifosat se elimină.

                  2.

                  În partea B, se adaugă următoarea rubrică:

                              Denumire comună,
                              Numere de identificare

                              Denumire IUPAC

                              Puritate (1)

                              Data aprobării

                              Expirarea aprobării

                              Dispoziții specifice

                              „118

                              Glifosat
                              Nr. CAS 1071-83-6
                              Nr. CIPAC 284

                              N-(fosfonometil)-glicină

                              ≥ 950 g/kg
                              Impurități:
                              Formaldehidă, mai puțin de 1 g/kg

                                 N-Nitroso-glifosat, mai puțin de 1 mg/kg

                              16 decembrie 2017

                              15 decembrie 2022

                              Se pot autoriza numai utilizările ca erbicid.
                              În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009 se ține seama de concluziile raportului de examinare privind substanța glifosat, în special de apendicele I și II ale acestuia.
                              În cadrul acestei evaluări generale, statele membre acordă o atenție deosebită:

                                          —

                                          protejării apei freatice din zonele vulnerabile, în special în ceea ce privește utilizările care nu vizează culturi;

                                          —

                                          protejării operatorilor profesioniști și a utilizatorilor amatori;

                                          —

                                          riscului pentru vertebratele terestre și pentru plantele terestre nevizate;

                                          —

                                          riscului pentru diversitatea și abundența artropodelor și vertebratelor terestre nevizate, prin intermediul interacțiunilor trofice;

                                          —

                                          respectării bunelor practici agricole în cadrul utilizărilor anterioare recoltării.

                                    Condițiile de utilizare trebuie să cuprindă măsuri de atenuare a riscurilor, după caz.
                              Statele membre se asigură de faptul că utilizarea produselor de protecție a plantelor care conțin glifosat este redusă la minimum în zonele specifice enumerate la articolul 12 litera (a) din Directiva 2009/128/CE.
                              Statele membre garantează echivalența dintre specificațiile materialului tehnic fabricat în scop comercial și cele ale materialului de testare utilizat în studiile toxicologice.
                              Statele membre se asigură că produsele de protecție a plantelor care conțin glifosat nu conțin coformulantul polioxietilenamină (nr. CAS 61791-26-2).

         (1)  Detalii suplimentare privind identitatea și specificațiile substanței active se află în raportul de reexaminare.”


title: Regulamentul de punere în aplicare (UE) 2017/2330 al Comisiei din 14 decembrie 2017 privind autorizarea substanțelor carbonat de fier (II), clorură de fier (III) hexahidrat, sulfat de fier (II) monohidrat, sulfat de fier (II) heptahidrat, fumarat de fier (II), chelat de fier (II) al aminoacizilor hidrat, chelat de fier (II) al hidrolizatelor de proteine și chelat de fier (II) al glicinei hidrat ca aditivi pentru hrana tuturor speciilor de animale, precum și a dextranului de fier ca aditiv pentru hrana purceilor, și de modificare a Regulamentelor (CE) nr. 1334/2003 și (CE) nr. 479/2006 (Text cu relevanță pentru SEE. )

text:
               15.12.2017

               RO

               Jurnalul Oficial al Uniunii Europene

               L 333/41

         REGULAMENTUL DE PUNERE ÎN APLICARE (UE) 2017/2330 AL COMISIEI
   din 14 decembrie 2017
   privind autorizarea substanțelor carbonat de fier (II), clorură de fier (III) hexahidrat, sulfat de fier (II) monohidrat, sulfat de fier (II) heptahidrat, fumarat de fier (II), chelat de fier (II) al aminoacizilor hidrat, chelat de fier (II) al hidrolizatelor de proteine și chelat de fier (II) al glicinei hidrat ca aditivi pentru hrana tuturor speciilor de animale, precum și a dextranului de fier ca aditiv pentru hrana purceilor, și de modificare a Regulamentelor (CE) nr. 1334/2003 și (CE) nr. 479/2006
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).

               (2)

               Compușii de fier clorură ferică hexahidrat, oxid feric, carbonat feros, chelat feros al aminoacizilor hidrat, chelat feros al glicinei hidrat, fumarat feros, sulfat feros heptahidrat și sulfat feros monohidrat au fost autorizați fără limită de timp prin Regulamentul (CE) nr. 1334/2003 al Comisiei (3) și prin Regulamentul (CE) nr. 479/2006 al Comisiei (4), în conformitate cu Directiva 70/524/CEE. Substanțele respective au fost înscrise ulterior în Registrul aditivilor pentru hrana animalelor ca produse existente, în conformitate cu articolul 10 alineatul (1) din Regulamentul (CE) nr. 1831/2003.

               (3)

               În conformitate cu articolul 10 alineatul (2) din Regulamentul (CE) nr. 1831/2003 coroborat cu articolul 7 din același regulament, au fost transmise cereri de reevaluare a substanțelor clorură ferică hexahidrat, oxid feric, carbonat feros, chelat feros al aminoacizilor hidrat, chelat feros al glicinei hidrat, fumarat feros, sulfat feros heptahidrat și sulfat feros monohidrat ca aditivi în hrana tuturor speciilor de animale. În plus, în conformitate cu articolul 7 din respectivul regulament, s-a transmis o cerere vizând dextranul de fier ca aditiv în hrana purceilor. Solicitanții au cerut ca aditivii respectivi să fie clasificați în categoria „aditivi nutriționali”. Cererile au fost însoțite de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

               (4)

               Din considerații de ordin științific, Autoritatea Europeană pentru Siguranța Alimentară („autoritatea”) a recomandat, în avizele sale din 19 iunie 2013 (5), 30 ianuarie 2014 (6), 5 martie 2014 (7), 28 aprilie 2014 (8) și 27 ianuarie 2016 (9), să se modifice denumirea „feric” ca fier (III) și denumirea „feros” ca fier (II), pentru a se evita potențialele neînțelegeri. Autoritatea a recomandat, de asemenea, divizarea chelatului de fier (II) al aminoacizilor în următoarele două grupuri, având în vedere caracteristicile sale chimice: chelat de fier (II) al aminoacizilor hidrat și chelat de fier (II) al hidrolizatelor de proteine.

               (5)

               Autoritatea a concluzionat că, în condițiile de utilizare propuse, carbonatul de fier (II), clorura de fier (III) hexahidrat, sulfatul de fier (II) monohidrat, sulfatul de fier (II) heptahidrat, fumaratul de fier (II), chelatul de fier (II) al aminoacizilor hidrat, chelatul de fier (II) al hidrolizatelor de proteine și chelatul de fier (II) al glicinei hidrat nu au efecte adverse asupra sănătății animale, asupra siguranței consumatorului și asupra mediului. Avândîn vedere capacitățile de a fi iritanți pentru piele, ochi și căile respiratorii din cauza prezenței nichelului în fiecare compus de fier (II) și de fier (III), ar trebui luate măsuri de protecție adecvate în ceea ce privește manipularea aditivilor în cauză și a preamestecurilor care îi conțin, pentru a se evita apariția unor probleme de siguranță pentru utilizatori.

               (6)

               În avizele sale din 24 ianuarie 2017 (10), autoritatea a concluzionat că, în condițiile de utilizare propuse, dextranul de fier nu are efecte adverse asupra sănătății animale, asupra siguranței consumatorului și asupra mediului și că nu vor apărea probleme de siguranță pentru utilizatori, cu condiția să se ia măsurile de protecție corespunzătoare.

               (7)

               Autoritatea a concluzionat în plus că substanțele carbonat de fier (II), clorură de fier (III) hexahidrat, sulfat de fier (II) monohidrat, sulfat de fier (II) heptahidrat, fumarat de fier (II), chelat de fier (II) al aminoacizilor hidrat, chelat de fier (II) al hidrolizatelor de proteine, chelat de fier (II) al glicinei hidrat și dextran de fier sunt surse efective de fier; cu toate acestea, biodisponibilitatea carbonatului de fier (II) variază în mod semnificativ și este considerată mai mică decât a sulfatului de fier (II). Autoritatea nu consideră că sunt necesare cerințe specifice de monitorizare ulterioară introducerii pe piață. Ea a verificat, de asemenea, rapoartele privind metoda de analiză a aditivilor destinați hranei animalelor, transmise de laboratorul de referință înființat prin Regulamentul (CE) nr. 1831/2003.

               (8)

               Evaluarea substanțelor carbonat de fier (II), clorură de fier (III) hexahidrat, sulfat de fier (II) monohidrat, sulfat de fier (II) heptahidrat, fumarat de fier (II), chelat de fier (II) al aminoacizilor hidrat, chelat de fier (II) al hidrolizatelor de proteine și chelat de fier (II) al glicinei hidrat ca aditivi pentru hrana tuturor speciilor de animale, precum și a dextranului de fier ca aditiv pentru hrana purceilor, arată că sunt îndeplinite condițiile de autorizare, astfel cum sunt menționate la articolul 5 din Regulamentul (CE) nr. 1831/2003, cu excepția apei potabile. În consecință, utilizarea acestor substanțe ar trebui să fie autorizată astfel cum se specifică în anexa la prezentul regulament, iar utilizarea lor împreună cu apa potabilă ar trebui să fie interzisă.

               (9)

               Ca urmare a acordării unor noi autorizații pentru „clorura ferică, hexahidrat”, „carbonatul feros”, „chelatul feros al aminoacizilor, hidrat”, „fumaratul feros”, „sulfatul feros, heptahidrat”, „sulfatul feros, monohidrat” și „chelatul feros al glicinei, hidrat” prin prezentul regulament și a refuzării autorizației pentru „oxidul feric”, rubricile referitoare la respectivele substanțe din Regulamentele (CE) nr. 479/2006 și (CE) nr. 1334/2003 ar trebui să fie eliminate.

               (10)

               Deoarece autoritatea nu s-a putut pronunța în avizele sale din 24 mai 2016 (11) cu privire la siguranța oxidului feric pentru speciile vizate, aditivul și hrana pentru animale care îl conține ar trebui să fie retrase de pe piață cât mai curând posibil. Cu toate acestea, din motive practice, ar trebui permisă o perioadă limitată de tranziție pentru retragerea de pe piață a produselor în cauză, pentru ca operatorii să poată respecta în mod adecvat obligația de retragere.

               (11)

               Deoarece niciun motiv din domeniul siguranței nu impune aplicarea imediată a modificărilor condițiilor de autorizare a substanțelor clorură ferică hexahidrat, carbonat feros, chelat feros al aminoacizilor hidrat, chelat feros al glicinei hidrat, fumarat feros, sulfat feros heptahidrat și sulfat feros monohidrat, astfel cum sunt autorizate prin Regulamentul (CE) nr. 1334/2003 și prin Regulamentul (CE) nr. 479/2006, este adecvat să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizare.

               (12)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Autorizare
   Substanțele specificate în anexă, aparținând categoriei „aditivi nutriționali” și grupei funcționale „compuși de oligoelemente”, sunt autorizate ca aditivi în hrana animalelor, în condițiile prevăzute în anexa respectivă.
   Articolul 2
   Condiții speciale de utilizare
   Substanțele autorizate specificate în anexă ca aditivi care aparțin categoriei „aditivi nutriționali” și grupei funcționale „compuși de oligoelemente” nu se utilizează în apa de băut.
   Articolul 3
   Refuzare
   Autorizația pentru oxidul feric se refuză, iar substanța nu mai poate fi utilizată ca aditiv nutrițional în hrana animalelor.
   Articolul 4
   Modificare a Regulamentului (CE) nr. 1334/2003
   În anexa la Regulamentul (CE) nr. 1334/2003, din rubrica E1 referitoare la elementul Fier-Fe, următorii aditivi, formulele lor chimice și descrierea lor se elimină: „clorură ferică, hexahidrat”, „carbonat feros”, „chelat feros al aminoacizilor, hidrat”, „fumarat feros”, „sulfat feros, heptahidrat”, „sulfat feros, monohidrat” și „oxid feric”.
   Articolul 5
   Modificare a Regulamentului (CE) nr. 479/2006
   În anexa la Regulamentul (CE) nr. 479/2006, rubrica E1 referitoare la aditivul „chelat de fier format cu glicină, hidratat” se elimină.
   Articolul 6
   Măsuri tranzitorii
   (1)   Substanțele „clorură ferică, hexahidrat”, „carbonat feros”, „chelat feros al aminoacizilor, hidrat”, „chelat de fier format cu glicină, hidratat”, „fumarat feros”, „sulfat feros, heptahidrat”, „oxid feric” și „sulfat feros, monohidrat”, astfel cum au fost autorizate prin Regulamentul (CE) nr. 1334/2003 și prin Regulamentul (CE) nr. 479/2006, precum și preamestecurile care conțin substanțele respective, care sunt produse și etichetate înainte de 4 iulie 2018 în conformitate cu normele aplicabile înainte de 4 ianuarie 2018, pot fi în continuare introduse pe piață și utilizate până la epuizarea stocurilor existente.
   (2)   Materiile prime destinate hranei animalelor și hrana combinată destinată animalelor care conțin substanțele menționate la alineatul (1), care sunt produse și etichetate înainte de 4 ianuarie 2019 în conformitate cu normele aplicabile înainte de 4 ianuarie 2018, pot fi în continuare introduse pe piață și utilizate până la epuizarea stocurilor existente dacă sunt destinate animalelor de la care se obțin alimente.
   (3)   Materiile prime destinate hranei animalelor și hrana combinată destinată animalelor care conțin substanțele menționate la alineatul (1), care sunt produse și etichetate înainte de 4 ianuarie 2020 în conformitate cu normele aplicabile înainte de 4 ianuarie 2018, pot fi în continuare introduse pe piață și utilizate până la epuizarea stocurilor existente dacă sunt destinate animalelor de la care nu se obțin alimente.
   Articolul 7
   Intrare în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 decembrie 2017.

            Pentru Comisie

            Președintele

         Jean-Claude JUNCKER

      (1)  JO L 268, 18.10.2003, p. 29.

      (2)  Directiva 70/524/CEE a Consiliului din 23 noiembrie 1970 privind aditivii din hrana animalelor (JO L 270, 14.12.1970, p. 1).

      (3)  Regulamentul (CE) nr. 1334/2003 al Comisiei din 25 iulie 2003 de modificare a condițiilor de autorizare a unui număr de aditivi în furaje, care fac parte din grupa de oligoelemente (JO L 187, 26.7.2003, p. 11).

      (4)  Regulamentul (CE) nr. 479/2006 al Comisiei din 23 martie 2006 privind autorizarea anumitor aditivi aparținând grupei compușilor de oligoelemente (JO L 86, 24.3.2006, p. 4).

      (5)  EFSA Journal 2013;11(7):3287.

      (6)  EFSA Journal 2014;12(2):3566.

      (7)  EFSA Journal 2014;12(3):3607.

      (8)  EFSA Journal 2015;13(5):4109.

      (9)  EFSA Journal 2016;14(2):4396.

      (10)  EFSA Journal 2017;15(2):4701.

      (11)  EFSA Journal 2016;14(6):4508.


title: Regulamentul de punere în aplicare (UE) 2017/2325 al Comisiei din 14 decembrie 2017 privind autorizarea unor preparate de lecitine lichide, lecitine hidrolizate și lecitine dezuleiate ca aditivi pentru hrana tuturor speciilor de animale și de modificare a Regulamentului de punere în aplicare (UE) 2017/1007 (Text cu relevanță pentru SEE. )

text:
                  15.12.2017

                  RO

                  Jurnalul Oficial al Uniunii Europene

                  L 333/17

            REGULAMENTUL DE PUNERE ÎN APLICARE (UE) 2017/2325 AL COMISIEI
      din 14 decembrie 2017
      privind autorizarea unor preparate de lecitine lichide, lecitine hidrolizate și lecitine dezuleiate ca aditivi pentru hrana tuturor speciilor de animale și de modificare a Regulamentului de punere în aplicare (UE) 2017/1007
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
      întrucât:

                  (1)

                  Regulamentul (CE) nr. 1831/2003 prevede autorizarea aditivilor destinați utilizării în hrana animalelor și stabilește motivele și procedurile de acordare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).

                  (2)

                  În conformitate cu Directiva 70/524/CEE, lecitinele au fost autorizate fără limită de timp ca aditiv pentru hrana tuturor speciilor de animale. Aditivii respectivi au fost ulterior înscriși în registrul aditivilor pentru hrana animalelor ca produse existente, în conformitate cu articolul 10 alineatul (1) litera (b) din Regulamentul (CE) nr. 1831/2003.

                  (3)

                  În conformitate cu articolul 10 alineatul (2) din Regulamentul (CE) nr. 1831/2003, s-a depus o cerere de autorizare pentru reevaluarea unor preparate de lecitine ca aditivi pentru hrana tuturor speciilor de animale. Solicitantul a cerut ca aditivii respectivi să fie clasificați în categoria „aditivi tehnologici” și în grupul funcțional „emulgatori”. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

                  (4)

                  În avizul său din 13 iulie 2016 (3), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, preparatele de lecitine, lecitine hidrolizate și lecitine dezuleiate nu au efecte adverse asupra sănătății animalelor, asupra sănătății umane sau asupra mediului. Autoritatea a concluzionat, de asemenea, că preparatele sunt considerate eficace pentru utilizarea în hrana animalelor ca emulgatori. Autoritatea nu consideră că sunt necesare cerințe specifice de monitorizare ulterioară introducerii pe piață. Ea a verificat, de asemenea, raportul privind metodele de analiză a aditivilor în hrana pentru animale transmis de laboratorul de referință înființat prin Regulamentul (CE) nr. 1831/2003.

                  (5)

                  Evaluarea lecitinelor lichide, lecitinelor hidrolizate și lecitinelor dezuleiate arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestor preparate ar trebui să fie autorizată, conform specificațiilor din anexa I la prezentul regulament.

                  (6)

                  Se consideră că este oportun să se armonizeze caracteristicile lecitinelor, ale lecitinelor lichide, ale lecitinelor hidrolizate și ale lecitinelor dezuleiate și condițiile de utilizare pentru a se evita denaturarea pieței. Regulamentul de punere în aplicare (UE) 2017/1007 al Comisiei (4) ar trebui modificat în consecință.

                  (7)

                  Deoarece niciun motiv de siguranță nu impune aplicarea imediată a modificărilor condițiilor de autorizare, este rezonabil să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizare.

                  (8)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Autorizare
      Aditivii menționați în anexa I, aparținând categoriei „aditivi tehnologici” și grupului funcțional „emulgatori”, sunt autorizați ca aditivi pentru hrana animalelor, în condițiile stabilite în anexa respectivă.
      Articolul 2
      Modificare adusă Regulamentului de punere în aplicare (UE) 2017/1007
      Anexa la Regulamentul de punere în aplicare (UE) 2017/1007 se înlocuiește cu textul din anexa II la prezentul regulament.
      Articolul 3
      Măsuri tranzitorii
      (1)   Aditivii menționați în anexa I și preamestecurile care conțin aditivii respectivi și care sunt produși și etichetați înainte de 4 iulie 2018 în conformitate cu normele aplicabile înainte de 4 ianuarie 2018 pot fi, în continuare, introduși pe piață și utilizați până la epuizarea stocurilor existente.
      (2)   Furajele combinate și materiile prime furajere care conțin aditivii menționați în anexa I și care sunt produse și etichetate înainte de 4 ianuarie 2019 în conformitate cu normele aplicabile înainte de 4 ianuarie 2018 pot fi, în continuare, introduse pe piață și utilizate până la epuizarea stocurilor existente, dacă sunt destinate animalelor de la care se obțin produse alimentare.
      (3)   Furajele combinate și materiile prime furajere care conțin aditivii menționați în anexa I și care sunt produse și etichetate înainte de 4 ianuarie 2020 în conformitate cu normele aplicabile înainte de 4 ianuarie 2018 pot fi, în continuare, introduse pe piață și utilizate până la epuizarea stocurilor existente, dacă sunt destinate animalelor de la care nu se obțin produse alimentare.
      Articolul 4
      Intrare în vigoare
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 14 decembrie 2017.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  Directiva 70/524/CEE a Consiliului din 23 noiembrie 1970 privind aditivii din hrana animalelor (JO L 270, 14.12.1970, p. 1).

         (3)  EFSA Journal 2016;14(8):4561.

         (4)  Regulamentul de punere în aplicare (UE) 2017/1007 al Comisiei din 15 iunie 2017 privind autorizarea unui preparat de lecitine ca aditiv pentru hrana tuturor speciilor de animale (JO L 153, 16.6.2017, p. 13).

         ANEXA I

                     Număr de identificare al aditivului

                     Numele titularului autorizației

                     Aditiv

                     Compoziția, formula chimică, descrierea, metoda analitică

                     Specia sau categoria de animale

                     Vârsta maximă

                     Conținutul minim

                     Conținutul maxim

                     Alte dispoziții

                     Sfârșitul perioadei de autorizare

                     mg de lecitine/kg de furaj complet cu un conținut de umiditate de 12 %

                        Categoria aditivilor tehnologici. Grupa funcțională: emulgatori

                     1c322i

                     —

                     lecitine lichide

                        Compoziția aditivului

                     Preparat de lecitine:
                     fosfolipide ≥ 48 %,
                     umiditate ≤ 1 %,
                     stare lichidă

                        Caracterizarea substanței active

                     Lecitine lichide (nr. CAS 8002-43-5) extrase din rapiță, floarea soarelui și/sau soia

                        Metoda analitică
                         (1)

                     Pentru caracterizarea aditivului pentru hrana animalelor:
                     Regulamentul (UE) nr. 231/2012 al Comisiei (2) și testele corespunzătoare din monografia FAO JECFA „Lecitina” (3)
                         (4)

                     Toate speciile de animale

                     —

                     —

                     —

                     4 ianuarie 2028

                     1c322ii

                     lecitine hidrolizate

                        Compoziția aditivului

                     Preparat de lecitine hidrolizate:
                     fosfolipide ≥ 44 %,
                     umiditate ≤ 1 %,
                     stare lichidă

                        Caracterizarea substanței active

                     Lecitine lichide hidrolizate (nr. CAS 8002-43-5) extrase din floarea soarelui și/sau soia

                        Metoda analitică
                         (1)

                     Pentru caracterizarea aditivului pentru hrana animalelor:
                     Regulamentul (UE) nr. 231/2012 al Comisiei (2) și testele corespunzătoare din monografia FAO JECFA „Lecitina” (3)
                         (4)

                     Toate speciile de animale

                     4 ianuarie 2028

                     1c322iii

                     —

                     Lecitine dezuleiate

                        Compoziția aditivului

                     Preparat de lecitine dezuleiate cu un conținut minim de: fosfolipide ≥ 75 %,
                     umiditate ≤ 2 %,
                     stare solidă

                        Caracterizarea substanței active

                     Lecinite solide dezuleiate (nr. CAS 8002-43-5) extrase din floarea soarelui și/sau soia și degresate prin extracție cu solvenți

                        Metoda de analiză
                         (1)

                     Pentru caracterizarea aditivului pentru hrana animalelor:
                     Regulamentul (UE) nr. 231/2012 al Comisiei (2) și testele corespunzătoare din monografia FAO JECFA „Lecitina” (3)
                         (4)

                     Toate speciile de animale

                     —

                     —

                     —

                     4 ianuarie 2028

            (1)  Detaliile metodelor analitice pot fi consultate la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports

            (2)  Regulamentul (UE) nr. 231/2012 al Comisiei din 9 martie 2012 de stabilire a specificațiilor pentru aditivii alimentari enumerați în anexele II și III la Regulamentul (CE) nr. 1333/2008 al Parlamentului European și al Consiliului (JO L 83, 22.3.2012, p. 1).

            (3)  Compendiu combinat pentru specificațiile privind aditivii alimentari, FAO JECFA, „Lecitina”, Monografia nr. 4 (2007), http://www.fao.org/ag/agn/jecfa-additives/specs/monograph4/additive-250-m4.pdf

            (4)  Compendiu combinat pentru specificațiile privind aditivii alimentari, FAO JECFA – Analytical methods, test procedures and laboratory solutions used by and referenced in the food additive specifications (Metodele analitice, procedurile de testare și soluțiile de laborator utilizate și menționate în specificațiile privind aditivii alimentari), Vol. 4, http://www.fao.org/docrep/009/a0691e/a0691e00.htm

         ANEXA II
         „
               ANEXĂ

                           Număr de identificare al aditivului

                           Numele titularului autorizației

                           Aditiv

                           Compoziția, formula chimică, descrierea, metoda de analiză.

                           Specia sau categoria de animale

                           Vârsta maximă

                           Conținutul minim

                           Conținutul maxim

                           Alte dispoziții

                           Sfârșitul perioadei de autorizare

                           mg de lecitine/kg de furaj complet cu un conținut de umiditate de 12 %

                              Categoria aditivilor tehnologici. Grupa funcțională: emulgatori

                           1c322

                           —

                           Lecitine

                              Compoziția aditivului

                           Preparat de lecitine cu un minimum de:

                                       —

                                       fosfolipide ≥ 18 %,

                                       —

                                       lizofosfolipide ≥ 11 %,

                                 umiditate ≤ 1 %

                              Caracterizarea substanței active

                           Lecitine (nr. CAS 8002-43-5) extrase din boabe de soia

                              Metoda de analiză
                               (1)

                           Pentru caracterizarea aditivului pentru hrana animalelor:
                           Regulamentul (UE) nr. 231/2012 al Comisiei (2) și testele corespunzătoare din monografia FAO JECFA „Lecitina” (3)
                               (4)

                           Toate speciile de animale

                           —

                           —

                           —

                           =

                           6 iulie 2027

                     ”

            (1)  Detaliile metodelor de analiză pot fi consultate la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports

            (2)  Regulamentul (UE) nr. 231/2012 al Comisiei din 9 martie 2012 de stabilire a specificațiilor pentru aditivii alimentari enumerați în anexele II și III la Regulamentul (CE) nr. 1333/2008 al Parlamentului European și al Consiliului (JO L 83, 22.3.2012, p. 1).

            (3)  Compendiu combinat pentru specificațiile privind aditivii alimentari, FAO JECFA, „Lecitina”, Monografia nr. 4 (2007), http://www.fao.org/ag/agn/jecfa-additives/specs/monograph4/additive-250-m4.pdf

            (4)  Compendiu combinat pentru specificațiile privind aditivii alimentari, FAO JECFA – Analytical methods, test procedures and laboratory solutions used by and referenced in the food additive specifications (Metodele de analiză, procedurile de testare și soluțiile de laborator utilizate și menționate în specificațiile privind aditivii alimentari), Vol. 4, http://www.fao.org/docrep/009/a0691e/a0691e00.htm


title: Regulamentul de punere în aplicare (UE) 2017/2326 al Comisiei din 14 decembrie 2017 de aprobare a imiprotrinului ca substanță activă existentă destinată utilizării în produsele biocide din tipul de produs 18 (Text cu relevanță pentru SEE. )

text:
               15.12.2017

               RO

               Jurnalul Oficial al Uniunii Europene

               L 333/22

         REGULAMENTUL DE PUNERE ÎN APLICARE (UE) 2017/2326 AL COMISIEI
   din 14 decembrie 2017
   de aprobare a imiprotrinului ca substanță activă existentă destinată utilizării în produsele biocide din tipul de produs 18
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 89 alineatul (1) al treilea paragraf,
   întrucât:

               (1)

               Regulamentul delegat (UE) nr. 1062/2014 al Comisiei (2) stabilește o listă de substanțe active existente care trebuie evaluate în vederea unei eventuale aprobări pentru utilizarea în produse biocide. Lista respectivă include imiprotrinul.

               (2)

               Imiprotrinul a fost evaluat în vederea utilizării în produse din tipul de produs 18, „Insecticide, acaricide și produse pentru combaterea altor artropode”, descris în anexa V la Regulamentul (UE) nr. 528/2012.

               (3)

               Regatul Unit a fost desemnat autoritate competentă responsabilă de evaluare și, la 20 iulie 2016, a transmis raportul de evaluare însoțit de recomandările sale.

               (4)

               În conformitate cu articolul 7 alineatul (2) din Regulamentul delegat (UE) nr. 1062/2014, avizul Agenției Europene pentru Produse Chimice a fost formulat la 27 iunie 2017 de către Comitetul pentru produse biocide, luând în considerare concluziile autorității competente responsabile cu evaluarea.

               (5)

               Conform acestui aviz, este de așteptat ca produsele biocide din tipul de produs 18 care conțin imiprotrin să respecte criteriile prevăzute la articolul 19 alineatul (1) litera (b) din Regulamentul (UE) nr. 528/2012, dacă sunt respectate anumite specificații și condiții referitoare la utilizarea lor.

               (6)

               Prin urmare, este oportun să se aprobe utilizarea imiprotrinului în produsele biocide din tipul de produs 18, sub rezerva respectării anumitor specificații și condiții.

               (7)

               Ar trebui să se permită trecerea unei perioade de timp rezonabile până la aprobarea unei substanțe active, pentru a permite părților interesate să se pregătească în vederea îndeplinirii noilor cerințe.

               (8)

               Măsurile prevăzute în prezentul regulament sunt conforme cu avizul Comitetului permanent pentru produse biocide,

         ADOPTĂ PREZENTUL REGULAMENT:
   Articolul 1
   Se aprobă substanța imiprotrin ca substanță activă destinată utilizării în produsele biocide din tipul de produs 18, sub rezerva respectării specificațiilor și a condițiilor prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 decembrie 2017.

            Pentru Comisie

            Președintele

         Jean-Claude JUNCKER

      (1)  JO L 167, 27.6.2012, p. 1.

      (2)  Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (JO L 294, 10.10.2014, p. 1).

      ANEXĂ

                  Denumire comună

                  Denumire IUPAC
                  Numere de identificare

                  Gradul minim de puritate a substanței active (1)

                  Data aprobării

                  Data de expirare a aprobării

                  Tip de produs

                  Condiții specifice

                  Imiprotrin

                  Denumire IUPAC:
                  Masă de reacție de: 2,5-dioxo-3-prop-2-inilimidazolidin-1-ilmetil (1R)-cis-2,2-dimetil-3-(2-metilprop-1-enil) ciclopropancarboxilat; 2,5-dioxo-3-prop-2-inilimidazolidin-1-ilmetil (1R)-trans-2,2-dimetil-3-(2-metilprop-1-enil) ciclopropancarboxilat
                  Nr. CE: 428-790-6
                  Nr. CAS: 72963-72-5

                  ≥ 870 g/kg

                  1 iulie 2019

                  30 iunie 2029

                  18

                  Autorizarea produselor biocide este supusă următoarelor condiții:

                              1.

                              În cadrul evaluării produsului se acordă o atenție deosebită expunerilor, riscurilor și eficacității legate de orice utilizare ce face obiectul unei cereri de autorizare, dar care nu sunt abordate în evaluarea efectuată la nivelul Uniunii cu privire la nivelul riscurilor prezentate de substanța activă.

                              2.

                              Având în vedere riscurile identificate pentru utilizările evaluate, în cadrul evaluării produsului se acordă o atenție deosebită apelor de suprafață, sedimentelor și solului, în cazul produselor utilizate în interior ca spray pentru tratarea suprafețelor.

                              3.

                              Pentru produsele care pot lăsa reziduuri în alimente sau în hrana pentru animale, se verifică necesitatea de a stabili noi limite maxime de reziduuri (LMR) sau de a le modifica pe cele existente, în conformitate cu Regulamentul (CE) nr. 470/2009 al Parlamentului European și al Consiliului (2) sau cu Regulamentul (CE) nr. 396/2005 al Parlamentului European și al Consiliului (3), și se iau măsuri adecvate de atenuare a riscurilor pentru a se garanta că LMR aplicabile nu sunt depășite.

         (1)  Puritatea indicată în această coloană a fost gradul minim de puritate a substanței active evaluate. Substanța activă din produsul introdus pe piață poate avea o puritate egală sau diferită dacă s-a demonstrat că este echivalentă din punct de vedere tehnic cu substanța activă evaluată.

         (2)  Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (JO L 152, 16.6.2009, p. 11).

         (3)  Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (JO L 70, 16.3.2005, p. 1).


title: Regulamentul de punere în aplicare (UE) 2017/2327 al Comisiei din 14 decembrie 2017 de aprobare a utilizării substanței 2-metil-1,2-benzisotiazol-3(2H)-onă ca substanță activă destinată utilizării în produse biocide din tipul de produs 6 (Text cu relevanță pentru SEE. )

text:
               15.12.2017

               RO

               Jurnalul Oficial al Uniunii Europene

               L 333/25

         REGULAMENTUL DE PUNERE ÎN APLICARE (UE) 2017/2327 AL COMISIEI
   din 14 decembrie 2017
   de aprobare a utilizării substanței 2-metil-1,2-benzisotiazol-3(2H)-onă ca substanță activă destinată utilizării în produse biocide din tipul de produs 6
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 90 alineatul (2),
   întrucât:

               (1)

               La 26 noiembrie 2009, Polonia a primit o cerere, în conformitate cu articolul 11 alineatul (1) din Directiva 98/8/CE a Parlamentului European și a Consiliului (2), de a include în anexa I la această directivă substanța activă 2-metil-1,2-benzisotiazol-3(2H)-onă, în vederea utilizării în produse din tipul de produs 6 (Conservanți pentru produse în timpul depozitării), astfel cum este descris în anexa V la directiva menționată, care corespunde tipului de produs 6 descris în anexa V la Regulamentul (UE) nr. 528/2012.

               (2)

               La 24 martie 2016, Polonia a transmis un raport de evaluare însoțit de recomandările sale, în conformitate cu articolul 90 alineatul (2) din Regulamentul (UE) nr. 528/2012.

               (3)

               La 27 iunie 2017, Comitetul pentru produse biocide a formulat avizul Agenției Europene pentru Produse Chimice, ținând seama de concluziile autorității competente responsabile de evaluare.

               (4)

               Potrivit acestui aviz, este de așteptat ca produsele biocide din tipul de produs 6 care conțin 2-metil-1,2-benzisotiazol-3(2H)-onă să îndeplinească criteriile prevăzute la articolul 19 alineatul (1) litera (b) din Regulamentul (UE) nr. 528/2012, sub rezerva respectării anumitor specificații și condiții privind utilizarea lor.

               (5)

               Prin urmare, este oportun să se aprobe utilizarea 2-metil-1,2-benzisotiazol-3(2H)-onei în produsele biocide din tipul de produs 6, sub rezerva respectării anumitor specificații și condiții.

               (6)

               Având în vedere că 2-metil-1,2-benzisotiazol-3(2H)-ona îndeplinește criteriile de clasificare ca sensibilizant pentru piele din subcategoria 1A (sensibilizant puternic), astfel cum se precizează la punctul 3.4.2.2.1.2. din anexa I la Regulamentul (CE) nr. 1272/2008 al Parlamentului European și al Consiliului (3), articolele care au fost tratate cu 2-metil-1,2-benzisotiazol-3(2H)-onă sau care conțin această substanță ar trebui să fie etichetate în mod corespunzător atunci când sunt introduse pe piață.

               (7)

               Ar trebui să se permită trecerea unei perioade de timp rezonabile până la aprobarea unei substanțe active, pentru a permite părților interesate să se pregătească în vederea îndeplinirii noilor cerințe.

               (8)

               Măsurile prevăzute în prezentul regulament sunt conforme cu avizul Comitetului permanent pentru produse biocide,

         ADOPTĂ PREZENTUL REGULAMENT:
   Articolul 1
   Se aprobă 2-metil-1,2-benzisotiazol-3(2H)-ona ca substanță activă destinată utilizării în produsele biocide din tipul de produs 6, sub rezerva respectării specificațiilor și a condițiilor prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 decembrie 2017.

            Pentru Comisie

            Președintele

         Jean-Claude JUNCKER

      (1)  JO L 167, 27.6.2012, p. 1.

      (2)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (JO L 123, 24.4.1998, p. 1).

      (3)  Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (JO L 353, 31.12.2008, p. 1).

      ANEXĂ

                  Denumire comună

                  Denumire IUPAC
                  Numere de identificare

                  Gradul minim de puritate a substanței active (1)

                  Data aprobării

                  Data de expirare a aprobării

                  Tip de produs

                  Condiții specifice

                  2-metil-1,2-benzisotiazol-3(2H)-onă
                  (MBIT)

                  Denumire IUPAC:
                  2-metil-1,2-benzisotiazol-3(2H)-onă
                  Nr. CE: Nu este disponibil
                  Nr. CAS: 2527-66-4

                  ≥ 997 g/kg

                  1 iulie 2018

                  30 iunie 2028

                  6

                  Autorizarea produselor biocide este supusă următoarelor condiții:

                              1.

                              În cadrul evaluării produsului se acordă o atenție deosebită expunerilor, riscurilor și eficacității legate de orice utilizare ce face obiectul unei cereri de autorizare, dar care nu sunt abordate în evaluarea efectuată la nivelul Uniunii cu privire la nivelul riscurilor prezentate de substanța activă.

                              2.

                              Având în vedere riscurile identificate pentru utilizările evaluate, în cadrul evaluării produsului se acordă o atenție deosebită:

                                          (a)

                                          utilizatorilor profesionali;

                                          (b)

                                          apelor de suprafață și apelor subterane pentru utilizarea în exterior a vopselurilor și ipsosurilor conservate și pentru utilizarea lichidelor conservate în producția de hârtie, de textile sau de piele.

                        Introducerea pe piață a articolelor tratate este supusă următoarei condiții:
                  Persoana responsabilă cu introducerea pe piață a unui articol tratat cu 2-metil-1,2-benzisotiazol-3(2H)-onă sau care conține această substanță se asigură că eticheta acestui articol tratat oferă informațiile enumerate la articolul 58 alineatul (3) al doilea paragraf din Regulamentul (UE) nr. 528/2012.

         (1)  Puritatea indicată în această coloană a fost gradul minim de puritate a substanței active evaluate. Substanța activă din produsul introdus pe piață poate avea o puritate egală sau diferită dacă s-a demonstrat că este echivalentă din punct de vedere tehnic cu substanța activă evaluată.


title: Regulamentul de punere în aplicare (UE) 2017/2349 al Comisiei din 15 decembrie 2017 de modificare a Regulamentului (UE) 2016/2080 în ceea ce privește data intrării în depozit a laptelui praf degresat vândut printr-o procedură de licitație

text:
               16.12.2017

               RO

               Jurnalul Oficial al Uniunii Europene

               L 336/22

         REGULAMENTUL DE PUNERE ÎN APLICARE (UE) 2017/2349 AL COMISIEI
   din 15 decembrie 2017
   de modificare a Regulamentului (UE) 2016/2080 în ceea ce privește data intrării în depozit a laptelui praf degresat vândut printr-o procedură de licitație
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) 2016/1240 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește intervenția publică și ajutorul pentru depozitarea privată (2), în special articolul 28,
   întrucât:

               (1)

               Pentru a defini cantitățile de lapte praf degresat care fac obiectul procedurii de licitație deschise prin Regulamentul de punere în aplicare (UE) 2016/2080 al Comisiei (3), articolul 1 din regulamentul menționat stabilește un termen limită până la care laptele praf degresat trebuie să fi intrat în depozitare publică.

               (2)

               Având în vedere situația actuală de pe piața laptelui și a produselor lactate în ceea ce privește redresarea prețurilor și nivelul înalt al stocurilor de intervenție, este oportun ca un volum suplimentar de lapte praf degresat să fie pus la dispoziție pentru vânzare prin modificarea datei de intrare în depozitare.

               (3)

               Prin urmare, Regulamentul de punere în aplicare (UE) 2016/2080 ar trebui modificat în consecință.

               (4)

               Pentru a face ca laptele praf degresat să fie disponibil pentru vânzare fără întârziere, prezentul regulament ar trebui să intre în vigoare în ziua următoare datei publicării sale în Jurnalul Oficial al Uniunii Europene,

               (5)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   La articolul 1 din Regulamentul de punere în aplicare (UE) 2016/2080, data de „1 noiembrie 2015” se înlocuiește cu „1 aprilie 2016”.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 decembrie 2017.

            Pentru Comisie,

            Pentru Președinte,

         Phil HOGAN

            Membru al Comisiei

      (1)  JO L 347, 20.12.2013, p. 671.

      (2)  JO L 206, 30.7.2016, p. 71.

      (3)  Regulamentul de punere în aplicare (UE) 2016/2080 al Comisiei din 25 noiembrie 2016 de deschidere a vânzărilor de lapte praf degresat prin procedură de licitație (JO L 321, 29.11.2016, p. 45).


title: Regulamentul de punere în aplicare (UE) 2017/2362 al Comisiei din 5 decembrie 2017 de înregistrare a unei denumiri în Registrul denumirilor de origine protejate și al indicațiilor geografice protejate [„Lenticchia di Altamura” (IGP)]

text:
               19.12.2017

               RO

               Jurnalul Oficial al Uniunii Europene

               L 337/15

         REGULAMENTUL DE PUNERE ÎN APLICARE (UE) 2017/2362 AL COMISIEI
   din 5 decembrie 2017
   de înregistrare a unei denumiri în Registrul denumirilor de origine protejate și al indicațiilor geografice protejate [„Lenticchia di Altamura” (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Lenticchia di Altamura”, depusă de Italia, a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în temeiul articolului 51 din Regulamentul (UE) nr. 1151/2012, denumirea „Lenticchia di Altamura” ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Lenticchia di Altamura” (IGP).
   Denumirea menționată la primul paragraf identifică un produs din clasa 1.6. Fructe, legume și cereale, proaspete sau prelucrate, din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 decembrie 2017.

            Pentru Comisie,

            Pentru Președinte,

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 280, 24.8.2017, p. 4.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).